Eden Azar o‘ziga xos rekord qayd etdi

“Real” hujumkor yarim himoyachisi Eden Azar faoliyatida ilk bor Chempionlar Ligasi bosh sovriniga ega chiqdi.

Shu tariqa belgiyalik futbolchi APL, Liga 1, La Liga, Chempionlar Ligasi va Yevropa Ligasida g‘alaba qozongan tarixdagi ilk futbolchiga aylandi.
Bunga qadar Eden “Chelsi” safida Premyer Liga (2014/15, 2016/17), “Lill” bilan Liga 1 (2010/11), “Real” safida La Liga (2019/20, 2021/22) chempionligini qo‘lga kiritgan. Yevropa Ligasida esa “Chelsi” bilan ikki marta (2012/13, 2018/19) zafar quchgan.
Hamma biladi, mening “Real” bilan amaldagi shartnomam 2024-yilga qadar mo‘ljallangan. Dastlabki uch mavsum u qadar yaxshi bo‘lmadi, biroq barchaga nimalarga qodirligimni ko‘rsatmoqchiman.
“Real”da to‘p surishni har doim orzu qilganman. Ishonchim komil, kelasi mavsum meniki bo‘ladi.
Eden Azar, “Real” futbolchisi
Azar 2019-yilning yozida “Chelsi”dan “Real” safiga o‘tgandi. 31 yoshli futbolchi jarohat sabab madridliklarning ko‘plab o‘yinlarini o‘tkazib yubordi.